text: El veïns de Les Planes d'Hostoles i Sant Feliu de Pallerols recuperen la cobertura de la companyia Movistar 24 hores després - Garrotxa Digital
  Les Planes d'Hostoles - Sant Feliu de Pallerols
  Els 4.000 habitants de Les Planes d'Hostoles i Sant Feliu de Pallerols han recuperat la cobertura de mòbil i internet de la companyia Movistar després de 24 hores sense tenir-ne.
  Els clients de Movistar portaven sense servei des d'ahir a dos quarts de dues del migdia. Segons sembla, l'avaria l'havia provocat la caiguda d'una antena de telefonia mòbil a Sant Feliu de Pallerols. Els veïns estaven preocupats ja que tenien en ment el cas del poble de Castellar de n'Hug, al Berguedà, que van estar cinc dies sense servei.
  Aquesta no és la primera vegada que les Planes d'Hostoles i Sant Feliu es queden sense cobertura, es tracta d'un fet habitual sempre que hi ha tempestes. Els habitants no tenien ni cobertura de mòbil ni connexió a internet. Algunes empreses havien quedat seriosament afectades.
  Incertesa a la Segona B per la baixa del Reus Deportiu la propera temporada per problemes financers
  Els equips que composen el grup tercer de la Segona Divisió B viuen les darreres hores amb incertesa, davant la baixa del Reus Deportiu a la categoria. L'equip del Baix Camp ha estat expulsat de la divisió de bronze per la seva situació econòmica, després…
  Les poblacions de cranc de riu autòcton de la Muga, a l'Alt Empordà, i Falgars, a la Garrotxa, són les que han demostrat una major resistència al fong vinculat al cranc roig americà. La descoberta permetrà conèixer l'origen de la resistència per poder…